Mimoriadna udalosť

Mimoriadna udalosť (skratka MU) je závažná, časovo ťažko predvídateľná a priestorovo ohraničená udalosť, spôsobená vplyvom živelnej pohromy, technickej alebo technologickej havárie (prevádzkovej poruchy, prípadne úmyselného konania človeka, ktorá vyvolala narušenie stability systému alebo prebiehajúcich dejov a činností, ohrozuje životy a zdravie osôb, hmotné a kultúrne statky či životné prostredie),  katastrofy a nežiaduceho výskytu medveďa hnedého. Termín sa používa najmä v krízovom manažmente, civilnej ochrane a poisťovníctve.

 Slovensko 
V rámci slovenskej právnej úpravy (zákon č. 42/1994 Z. z. o civilnej ochrane obyvateľstva) sa mimoriadnou udalosťou rozumie živelná pohroma, havária, katastrofa, ohrozenie verejného zdravia II. stupňaPodľa § 48 ods. 2 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení zákona č. 204/2014 Z. z. ohrozenie verejného zdravia II. stupňa nastáva pri „a) radiačnej nehode alebo radiačnej havárii, b) výskyte prenosného ochorenia, podozrení na prenosné ochorenie alebo podozrení na úmrtie na prenosné ochorenie nad predpokladanú úroveň, c) uvoľnení chemických látok ohrozujúcich život, zdravie, životné prostredie a majetok alebo d) úniku mikroorganizmov alebo toxínov z uzavretých priestorov.“ , MS Excel, riadok 1549. alebo narušenie dodávok tepla, nežiaduci výskyt medveďa hnedého, hromadný prílev cudzincov na územie Slovenskej republiky alebo teroristický útok§ 3 ods. 2 zákona č. 42/1994 Z.z. o civilnej ochrane obyvateľstva v znení zákona č. 345/2012 Z. z., pričom

 c) katastrofa  je mimoriadna udalosť, pri ktorej dôjde k narastaniu ničivých faktorov a ich následnej kumulácii v dôsledku živelnej pohromy a havárie,
 d) nežiaduci výskyt medveďa hnedého je mimoriadna udalosť, ktorá je vyhodnotená ako stav, ktorý predstavuje riziko ohrozenia života, zdravia alebo vzniku škôd na úrode, hospodárskych zvieratách alebo závažných škôd na majetku v súvislosti s výskytom medveďa hnedého na území, na ktorom je vyhlásená mimoriadna situácia. 

S účinnosťou od 26. februára 2022 platí zákon č. 55/2022 Z. z. o niektorých opatreniach v súvislosti so situáciou na Ukrajine. V súvislosti s konfliktom na Ukrajine (Ruská invázia na Ukrajinu) platia zmeny v zákone o civilnej ochrane a ďalšie. Novela zákona o civilnej ochrane 42/1994 Z. z. vytvára právny rámec na vyhlásenie mimoriadnej situácie z dôvodu hromadného prílevu cudzincov. 

Obdobie ohrozenia alebo obdobie pôsobenia následkov mimoriadnej udalosti na život, zdravie alebo majetok menovaný zákon definuje ako mimoriadnu situáciu.§ 3 ods. 1 zákona č. 42/1994 Z. z. o civilnej ochrane obyvateľstva v znení zákona č. 345/2012 Z. z., MS Excel, riadok 1548.

 Česko 
V Česku je mimořádná událost právne definovaná ako: „škodlivé působení sil a jevů vyvolaných činností člověka, přírodními vlivy, a také havárie, které ohrožují život, zdraví, majetek nebo životní prostředí a vyžadují provedení záchranných a likvidačních prací.“§ 2 písm. b) zákona č. 239/2000 Sb. o integrovaném záchranném systému a o změně některých zákonů v znění zákona č. 64/2014 Sb.

 Spojené štáty 
V Spojených štátoch je ekvivalentom mimoriadnej udalosť výraz emergency event alebo emergency situation a podľa 49 oddielu Zákonníka Spojených štátov je charakterizovaná ako: „prírodná alebo človekom spôsobená katastrofa,V tomto prípade má katastrofa () širší význam než v slovenskej právnej úprave ako hurikán, povodeň, zemetrasenie, zosuv pôdy, lesný požiar, snehová víchrica, teroristický čin, vypuknutie [závažného] prenosného ochorenia, únik nebezpečných rádioaktívnych, chemických alebo biologických látok, alebo s vojnovým konfliktom súvisiaca aktivita, ktorá predstavuje riziko úmrtia, vážneho ochorenia, ťažkého zranenia alebo závažných škôd na majetku. Katastrofa môže byť z hľadiska rozsahu lokálna, regionálna alebo národná.“49 U.S.C. § 20103(g)(5) „natural or manmade disaster, such as a hurricane, flood, earthquake, mudslide, forest fire, snowstorm, terrorist act, biological outbreak, release of a dangerous radiological, chemical, explosive, or biological material, or a war-related activity, that poses a risk of death, serious illness, severe injury, or substantial property damage. The disaster may be local, regional, or national in scope.“

 Poznámky 

 Referencie 

 Iné projekty 

Kategória:Civilná ochrana
Kategória:Krízový manažment
Kategória:Záchranárstvo